Diari Oficial de la Generalitat Valenciana


Sumari del DOGV 4507, del 26-05-2003 (2003/5963)

RESOLUCIÓ de 8 de maig de 2003, de la Direcció General d'Ordenació i Innovació Educativa i Política Lingüística per la qual s'autoritza l'ensenyança d'assignatures optatives del tercer cicle del grau mitjà de música en determinats conservatoris professionals de música, a partir del curs 2003-2004.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4507

Data del DOGV
:   26-05-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/5963


Data del document
:   08-05-2003

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * Benidorm
    * Elda
    * Chella
    * Riba-roja de Túria
    * València
    * Torrent
    * ensenyament públic
    * centre d'ensenyament
    * música

RESOLUCIÓ de 8 de maig de 2003, de la Direcció General d'Ordenació i Innovació Educativa i Política Lingüística per la qual s'autoritza l'ensenyança d'assignatures optatives del tercer cicle del grau mitjà de música en determinats conservatoris professionals de música, a partir del curs 2003-2004. [2003/5963]
  
El Decret 151/1993, de 17 d'agost, pel qual s'establix el currículum dels graus elemental i mitjà de música i es regula l'accés als dits graus a la Comunitat Valenciana, establix en l'article 11, l'oferta obligatòria en el tercer cicle del grau mitjà de les assignatures optatives de cor, piano complementari, orquestra i fonaments de composició, i igualment determina la possibilitat que els centres docents puguen proposar l'ampliació d'esta optativitat a altres assignatures, de manera que se singularitze la seua oferta educativa establint itineraris formatius segons el projecte educatiu del centre i els interessos, motivacions i necessitats de l'alumnat que va a culminar el grau mitjà.
  
A fi de possibilitar dits objectius i d'acord amb l'Orde de 10 de novembre de 1998, de la Conselleria de Cultura, Educació i Ciència, per la qual s'establixen les condicions acadèmiques per a la impartició d'estes assignatures optatives, així com el procediment per a la seua autorització, entre les que es conferix a la Direcció General d'Ordenació i Innovació Educativa i Política Lingüística la competència per a resoldre les sol·licituds presentades.
  
Atés que l'apartat 10 de la citada Orde contempla la data de 10 de març com a límit perquè els directors territorials de Cultura i Educació remeten les sol·licituds que complisquen els requisits establits, per a la seua resolució per la Direcció General d'Ordenació i Innovació Educativa i Política Lingüística, resolc:
  
Primer
  
S'autoritza els centres docents que es relacionen en l'annex únic de la present resolució perquè a partir del curs 2003-2004, puguen impartir les assignatures optatives que es relacionen en l'apartat corresponent a cada centre.
  
Segon
  
L'autorització s'entendrà, en tot moment, condicionada al compliment de les condicions i requisits que establix la citada Orde de 10 de novembre de 1998.
  
Tercer
  
Les assignatures optatives que s'autoritzen als conservatoris de música de titularitat municipal que hagen de ser impartides per professors que no pertanguen al claustre, hauran de reunir els requisits de titulació per a impartir la docència en els graus elemental i mitjà de música.
  
Quart
  
Els Servicis d'Inspecció Educativa de les direccions Territorials de Cultura i Educació corresponents, recolzaran la implantació d'estes ensenyances i verificaran l'aplicació de les normes que les regulen.
  
València 8 de maig de 2003.- El director general d'Ordenació i Innovació Educativa i Política Lingüística: Josep Vicent Felip i Monlleó.
  
ANNEX
  
1. CENTRE: CONSERVATORI PROFESSIONAL DE MÚSICA «JOSÉ PÉREZ BARCELÓ» DE BENIDORM.
  
Denominació de les assignatures optatives que s'autoritzen:
  
HISTÒRIA DE L'ART
  
2. CENTRE: CONSERVATORI PROFESSIONAL DE MÚSICA «MESTRE PONCE» DE CHELLA.
  
Denominació de les assignatures optatives que s'autoritzen:
  
INFORMÀTICA MUSICAL
  
3.CENTRE: CONSERVATORI PROFESSIONAL DE MÚSICA «RUPERTO CHAPÍ» D'ELDA.
  
Denominació de les assignatures optatives que s'autoritzen:
  
ORQUESTRA DE JAZZ
  
4.CENTRE: CONSERVATORI PROFESSIONAL MUNICIPAL DE MÚSICA DE RIBA-ROJA.
  
RÍTMICA PER A MÚSICS EN GRAU MITJÀ
  
5.CENTRE: CONSERVATORI PROFESSIONAL DE MÚSICA DE TORRENT
  
Denominació de les assignatures optatives que s'autoritzen:
  
RELAXACIÓ I CONTROL DE LA POR ESCÈNICA II.
  
INTRODUCCIÓ A LA DIRECCIÓ CORAL.
  
6. CENTRE: CONSERVATORI PROFESSIONAL DE MÚSICA NÚM. 2 DE VALÈNCIA
  
Denominació de les assignatures optatives que s'autoritzen: